110 VI L JA FORELDRAR STUÐNING Í FORELDRAHLUTVERK INU ? ekki gerðu það í tveimur þáttum foreldrahlutverksins . Þeir sem álitu sig örugga í að takast á við ágreining og þeir sem töldu sig vel í stakk búna til að ala upp barn óskuðu síður eftir stuðningi en hinir . Þetta eru mikilvægar niðurstöður . Þær sýna samræmi í svörun og benda til nokkurs innsæis foreldra og forráðamanna þar sem þeir virðast átta sig á öryggi eða öryggisleysi sínu og færni eða færniskorti í uppeldismálum og óska eftir stuðningi í samræmi við það . Þetta undirstrikar einnig mikilvægi uppeld - ishátta , samanber rannsóknir Baumrind ( 1991 ) sem greint er frá í inngangi . Við skoðun á fylgni milli viðhorfa , innsæis og aldurs barna þess hóps foreldra sem óskaði eftir stuðningi í foreldrahlutverkinu má m.a. greina marktæka neikvæða fylgni milli aldurs og líðanar barns í skóla og marktæka jákvæða fylgni milli líðanar barns í skóla og líðanar barns í frítíma . Velta mætti fyrir sér hvort ástæðan fyrir verri líðan hjá eldri börnum en yngri geti verið sú að foreldrar , skólar og aðrar stofnanir samfélagsins styðji síður við bakið á foreldrum eldri barna og séu ekki nógu vakandi fyrir eða þekki ekki þá áhættuþætti sem geta verið til staðar . Einnig gæti hugsast að samvinna milli stofnana sé minni þegar um stálpuð börn er að ræða . Ekki má þó líta fram hjá því að skýringin gæti eins verið sú að eldri börn tjái líðan sína skýrar en yngri börn . Í þessu sambandi er mikilvægt að hafa kenningu Bronfenbrenner í huga og líta á mikilvægi þess að efla samverkandi þætti á mismunandi sviðum ( hringjum ) í umhverfi barns , þ.e. nánasta umhverfi , samfélagið og menninguna . Víða greindist jákvæð , marktæk fylgni milli mismunandi þátta hjá þeim sem ósk - uðu eftir stuðningi í foreldrahlutverkinu . Greinileg fylgni var á milli einstakra þátta í foreldrahlutverkinu annars vegar og milli atriða sem flokkast undir foreldrahlut - verkið og innsæisþátta hins vegar . Þannig virtust svarendur sem töldu sig sterka á einu sviði foreldrahlutverksins einnig telja sig sterka á öðru og öfugt . Samræmi var í svörun að þessu leyti . Þeim foreldrum og forráðamönnum sem sögðust vilja stuðning í foreldrahlutverk - inu var gefinn kostur á að merkja við fleiri en eitt atriði sem þeir vildu stuðning í eða nefna önnur atriði sem þeim þættu brýn . Áberandi var að valin voru þau atriði sem gefin voru sem svarmöguleikar í spurningalistunum en örfáir nefndu annað . Ann - aðhvort hafa svarmöguleikarnir verið tæmandi eða svarendum hefur þótt þægilegt að merkja við þá . Vonandi er hið fyrrnefnda rétt . Sum atriðin sem fyrir fram voru nefnd hafa verið töluvert áberandi í umræðu um börn , uppeldi og skólastarf undanfarin ár , svo sem einelti , sjálfstraust og tilfinningaþroski . Þetta eru eigi að síður mikilvæg atriði og eflaust hafa margir áhyggjur af þessum málum og vilja öðlast færni í að sporna gegn og byggja upp þar sem við á . Margir foreldrar óskuðu eftir stuðningi við að byggja upp sjálfstraust , að efla til - finningaþroska og styrkja samskiptahætti hjá börnum sínum , en eins og fram kemur hjá Bolwby ( 1988 ) , Holmes ( 1993 ) og Sartor og Youniss ( 2002 ) eru náin tengsl foreldra og barna ein forsenda þess að byggja upp góðan persónuþroska hjá börnum og stuðla að sjálfstrausti og er því til mikils að vinna . Eins geta þessir þættir verndað börn og ungmenni ef þeir eru til staðar en ógnað heilsu þeirra og lífsgæðum ef þeir eru ekki til staðar ( Beinart o.fl. , 2002 og Sigrún Sveinbjörnsdóttir , 2003a ) . Einnig óskuðu margir foreldrar eftir stuðningi við að bregðast við eineltismálum . Það er vitað að einelti á